|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  **ГРАДСКО ВЕЋЕ**  Број: II – 06 - 44 /2021  Дана: 22.12.2021. године  К и к и н д а |
| Трг српских добровољаца 12, 23300 Кикинда, тел 0230/410-105, e-mail: gradonacelnik@kikinda.org.rs | |

На основу члана 59. став 1. тачка 20. Статута града Кикинде („Службени лист града Кикинде“, број 4/19) на седници Градског већа одржаној дана 22.12.2021. године, донело је следећи:

**З А К Љ У Ч А К**

о расписивању Конкурса за расподелу средстава из буџета Града Кикинда

за 2022. годину за суфинансирање

- ГОДИШЊИХ/РЕДОВНИХ ПРОГРАМА - ПЛАЋЕНИ СПОРТСКИ ТРЕНЕР

и расписуjе

**ЈАВНИ КОНКУРС**

**за расподелу средстава из буџета Града Кикинда**

**за 2022. годину за суфинансирање**

**-ГОДИШЊИХ/РЕДОВНИХ ПРОГРАМА-**

**(ПЛАЋЕНИ СПОРТСКИ ТРЕНЕР)**

Предмет овог Јавног конкурса представља расподела средстава опредељених Одлуком о буџету града Кикиндa за 2022. годину са пројекцијама на 2023. и 2024. годину („Сл. лист града Кикинде“, бр. 33/2021) намењених годишњем/редовном програму - плаћени спортски тренер, на територији града Кикинде.

1. **УСЛОВИ**

Право учешћа на овом Конкурсу имају спортски тренери и клубови/удружења/организације/који испуњавају следеће критеријуме/услове:

1. Да спортски тренери поседују образовање у складу са чланом 25-28. Закона о спорту и који испуњавају услове из чланова од 8. до 15. Правилника о номенклатури спортских занимања и звања Министарсва омладине и спорта.
2. Да спортски тренер поседује важећу лиценцу за текућу такмичарску сезону 2021/2022, за одговарајућу старосну категорију/е коју/е тренира у спортском клубу, а издату од одговарајућег националног гранског савеза.
3. Да је спортски тренер ангажован од стране спортског клуба/удружења/организације/, који има седиште у граду Кикинда и који дуже од 2 године активно (такмичарски) спроводи своју основну програмску делатност и да је спортски клуб/удружење/организација, члан националног гранског спортског савеза који је признат од стране Mинистарства омладине и спорта Републике Србије и преко кога се остварује општи интерес спорта у Републици Србији.
4. Да спортски клуб који конкурише нема активну забрану такмичења (од било које републичке/покрајинске спортске институције) за било коју селекцију у клубу и да није у процесу пред арбитражном комисијом гранског спортског савеза или Спортског савеза Србије.
5. Да спортски тренер присуствује свим стручним семинарима за тренере у 2022. години, у организацији локалне самоуправе или удружења/организација које локална самоуправа финансира.
6. Да спортски тренер који конкурише поднесе, План и Програм рада, Сажетак у односу на област у којој би био ангажован (нпр. спортски тренер у спортској грани за коју и конкурише, кондициони тренер...) и у односу на селекцију/е (тренер само једне селекције, координатор радасвих млађих категорија, координатор радасвих селекција...) за које ће бити ангажован; где ће радити, колико често ће тренирати, распоред/број утакмица/мечева за период до 31.12.2022. године као и кратак план за евентуалне зимске и летње припреме у 2022. години) не дужи од 3 странице А4 формата, оверен и потписан од стране одговорног лица у клубу и спортског тренера).
7. Да спортски тренер и организација која конкурише попуни и поднесе образац Упитник.
8. **ИЗНОС И НАМЕНА СРЕДСТАВА**

Средства у износу од 7.920.000,00 динара су обезбеђена Одлуком о буџету града Кикинде за 2022. годину са пројекцијама на 2023. и 2024. годину („Сл. лист града Кикинде“, бр. 33/2021).

Средства по овом конкурсу ће се расподелити за суфинансирање годишњег/редовног програма плаћени спортски тренер, којима се остварују потребе и интереси грађана у области спорта у граду Кикинди, а у складу са важећим Правилником о одобравању и финансирању програма којим се остварују потребе и интереси грађана у области спорта у граду Кикинди и Правилником о категоризацији и вредновању програма спортских клубова/ удружења/ организација и стручњака града Кикинде.

**Приоритет код избора утврђује се на основу:**

1. Броја бодова које клуб, који ангажује стручњака, остварује по правилнику о категоризацији спортских клубова/удружења/организација и стручњака града Кикинде;
2. Дужине стажа тренера у одређеној грани спорта града Кикинде;
3. Резултата у току тренерске каријере;
4. Резултата у току спортске каријере.

Начин бодовања ближе се утврђује Правилником о категоризацији спортских клубова/удружења/организација и стручњака града Кикинде.

На основу овог Јавног конкурса не могу бити одобрена средства за два спортска тренера из исте гране спорта, изузимајући клубове, удружења или организације и стручњаке, у оквиру исте гране спорта који се такмиче у одвојеним мушким/женским системима такмичења и да спортски клуб, удружење, или организације које имају више од 50 година традиције.

1. **ОБАВЕЗНА КОНКУРСНА ДОКУМЕНТАЦИЈА**

**Општа докуменатција коју је потребно доставити:**

* Фотокопију личне карте спортског тренера
* Апликациони формулар потписан и оверен од стране овлашћеног лица и тренера;
* Фотокопија Лиценце спортског тренера (важећа) издата од стране гранског спортског савеза
* Оверена фотокопија Дипломе
* План рада и Програм рада-Сажетак потписан и оверен од стране спортског тренера

**Документација коју морају да доставе тренери који су у 2021. години примали овај облик надокнаде, а да би могли поново да конкуришу за средства по истој намени у 2022. години:**

-Потврду о раду селекције/а или појединца/појединаца у клубу са којима је плаћени спортски тренер радио у 2021. години и постигнутим резултатима истих (оверену и потписану од стране клуба)

-Извештај о раду и активностима у 2021.години, везаним за унапређење рада у њиховој спортској грани и/или спорта уопште, а на територији градаКикинда (потписан од стране спортског тренера)

**У случају потписивања Уговора са спортским клубом, односно ангажовања спортског тренера по овој основи и ако у току реализације овог Уговора из било ког разлога дође до раскида сарадње између именованог спортског тренера и спортског клуба, спортски клуб је уобавези да Секретаријату за друштвене делатности Града Кикинда пријави новонасталу ситуацију у року од 15 дана од дана настале промене како би управа града Кикинде приступила процедури избора ново именованог спортског тренера, првог наредног на листи формиранојна основу овог јавног конкурса.**

**Напомена:**

* Стручна комисија има право и могућност да за предлоге програма код којих постоји потреба за додатним информацијама или корекцију тражи додатно објашњење или корекцију од предлагача, односно носиоца програма.

Стручна комисија може о одређеном питању да прибави стручно мишљење од стране истакнутих стручњака или одговарајућих институција и организација.

* Потребну документацију доставити у три (3) примерка (1 оригинал + 2 фотокопија оригинала – два одвојена комплета документације у једној коверти).

1. **НАЧИН ПРИЈАВЉИВАЊА**

**Пријаве се подносе до 31.12.2021. године.**

Пријаве се подносе:

**У Услужном центру Градске управе града Кикинде - Писарница (шалтер 2);**

- у затвореној коверти која на предњој страни мора имати најмање следеће податке:  
1) Назив и адресу примаоца – Градска управа града Кикинде – Секретаријат за јавне службе, удружења грађана и верских заједница, Трг српских добровољаца 12.  
2) пун назив јавног конкурса; (за ЈАВНИ КОНКУРС – ГОДИШЊИ/ РЕДОВНИ ПРОГРАМИ - (ОСНОВНЕ ПРОГРАМСКЕ АКТИВНОСТИ СПОРТСКИХ КЛУБОВА/ УДРУЖЕЊА/ ОРГАНИЗАЦИЈА)

3) назив подносиоца предлога;  
4) адресу подносиоца предлога;  
5) назив програма;  
6) ознаку: „Не отварати ”

**или поштом, са пуном адресом примаоца:**

Трг српских добровољаца 12, Секретаријат за јавне службе, удружења грађана и верских заједница,

23300 Кикинда, канцеларија 19.

-Непотпуне и неблаговремене пријаве неће се разматрати.

-Комплетна конкурсна документација се може преузети на сајту града Кикинда.

Јавни конкурс биће објављен на сајту града Кикинде.

ПРЕДСЕДНИК ГРАДСКОГ ВЕЋА

Никола Лукач